الإدعاء
- فيديو متداول بكثافة منشور على صفحة "أجمل ما قرأت في اللغة و الأدب" اللي اعتبرت إنه فيديو من وقائع حقيقة للحظة إنقاذ كلب لقطة وقعت في حفرة بعد ما طاردها ثعبان على شجرة. وحطت في خلفية الفيديو صوت آيات قرآنية!
– لكن الحقيقة إن المشاهد مأخوذة من فيلم درامي اسمه “The Adventures of Milo and Otis” بيحكي قصة قطة اسمها “ميلو” وكلب اسمه “أوتيس”، اللي بيصبحوا أصدقاء بعد ما الكلب بينقذ القطة دايمًا بسبب فضولها اللى بيوقعها في مواقف صعبة.✅✅
– الفيلم أنتجته اليابان سنة 1986، وتم ترجمته للإنجليزية وبثه في الولايات المتحدة سنة 1989.
– أما الفيديو المقتطع من الفيلم والمتداول برواية كاذبة، فتم مشاهدته أكتر من 90 ألف مرة وحصل على حوالي 6 آلاف ريكاشن وشير.* مش أي فيديو في خلفيته آيات قرآنية بصوت مؤثر تصدق الرواية المنسوبة ليه، حاول تدور على أصل الفيديو قبل ما تعمل شير.